Foto: Actual Fútbol Kolumbiya terma jamoasi hujumchisi Radamel Falkao Peru yarimhimoyachisi Renato Tapiya bilan JCh-2018 saralashidan o‘rin olgan va parallel ravishda kechayotgan o‘yinlarning natijasini muhokama qilganini tan oldi. Eslatib o‘tamiz, o‘yin ikkala tomonni ham qoniqtiruvchi 1:1 hisobi bilan tugagan edi. "Biz boshqa uchrashuvlarda nima yuz berayotganini bilardik. O‘yin davomida boshqa stadionlardagi natijalardan xabardor bo‘lib turdik. Qaysidir vaziyatda, bu haqda raqibga ham aytishga qaror qildim" - deb, Falkao so‘zlaridan The Telegraph iqtibos keltiradi. "Biz o‘yinni kerakli hisob bilan yakunladik. Radamel menga har ikkala terma jamoa ham final bosqichiga chiqayotganini aytdi. Ammo biz faqat g‘alaba uchun o‘ynaymiz" - deb ta’kidladi Tapiya.